**Iepirkuma komisijas sēdē sniegtā atbilde uz ieinteresētā piegādātāja uzdoto jautājumu par atklātu konkursu**

***“Dabasgāzes iegāde (t.sk. sistēmas pakalpojumi un papildpakalpojumi)”***

**identifikācijas Nr. VAMOIC 2018/230 (turpmāk – atklāts konkurss)**

1. **Jautājums:**

[1] Ņemot vērā dabasgāzes cenas veidojošās komponentes un specifiku dabasgāzes tirgū, kad atsevišķas ar dabasgāzes piegādi saistītas komponentes tiek regulētas valsts līmenī ar Sabiedrisko pakalpojumu regulēšanas komisijas apstiprinātiem tarifiem un var mainīties ārpus tirgotāja kontroles un tikai dažas ir atkarīgas no tirgotāja, Pretendents lūdz Pasūtītāju precizēt dabasgāzes cenu veidojošās komponentes, norādot, ka dabasgāzes cenā ir jāiekļauj dabasgāzes uzglabāšanas pakalpojums un maksa par pārvades sistēmas pakalpojumu – pārvades jaudu. Dabasgāzes uzglabāšanas pakalpojuma un pārvades sistēmas pakalpojuma – pārvades jaudas izmaksas ir atkarīgas no pretendentu stratēģijas attiecībā uz dabasgāzes uzglabāšanu un attiecīgi katram pretendentam var mainīties. Tādēļ, lai piedāvājumi būtu salīdzināmi un objektīvi novērtējami, dabasgāzes cenā pretendenti neiekļauj tikai tādas komponentes, kuras visiem pretendentiem ir vienādas. **Tādējādi lūdzam:**

1.1. Precizēt Nolikuma 8.1.2.punktu paredzot, ka Piedāvājuma cenā iekļauj līguma izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksu par pārvades sistēmas pakalpojumu – pārvades jaudu, bet neiekļauj izmaksas par sadales sistēmas pakalpojumiem, maksu par pārvades sistēmas pakalpojumu – izejas punktu Latvijas lietotāju apgādei, kā arī akcīzes nodokli.

1.2. Precizēt Nolikuma 7.pielikuma “Tehniskais un finanšu piedāvājums” Iepirkuma priekšmeta I daļai un Iepirkuma priekšmeta II daļai norādīto attiecībā uz Dabasgāzes cenu un paredzēt, ka dabasgāzes cenā jāiekļauj Līguma izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksa par pārvades sistēmas pakalpojumu – pārvades jaudu, bet nav jāiekļauj sadales sistēmas pakalpojumu izmaksas, maksa par pārvades sistēmas pakalpojumu – izejas punktu Latvijas lietotāju apgādei un akcīzes nodoklis.

1.3. Precizēt Vispārīgās Vienošanās (I daļa) un Vispārīgās Vienošanās (II daļa) 3.4.punktu, paredzot, ka “*Tirgotāja Preces vienības cenā iekļautas Vienošanās izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksa par pārvades sistēmas pakalpojumu - pārvades jaudu”*, 3.5.punktu paredzot, ka *“Tirgotāja Preces vienības cenā nav iekļauts akcīzes nodoklis, pievienotās vērtības nodoklis, izmaksas* *par sadales sistēmas pakalpojumiem un maksa par pārvades sistēmas pakalpojumu – izejas punktu Latvijas lietotāju apgādei”* un 3.6.punktu, paredzot, ka *“Papildus Lietotājs samaksā Tirgotājam akcīzes nodokli par dabasgāzi, pievienotās vērtības nodokli, kā arī maksu par saņemtajiem sadales sistēmas pakalpojumiem un maksu par pārvades sistēmas pakalpojumu – izejas punktu Latvijas lietotāju apgādei.”.*

1.4. Labot Vispārīgās Vienošanās (I daļa) un Vispārīgās Vienošanās (II daļa) pielikumā pievienoto Pieteikumu dalībai cenu aptaujā, paredzot, ka dabasgāzes cenā jāiekļauj Līguma izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksa par pārvades sistēmas pakalpojumu – pārvades jaudu, bet nav jāiekļauj sadales sistēmas pakalpojumu izmaksas, maksa par pārvades sistēmas pakalpojumu – izejas punktu Latvijas lietotāju apgādei un akcīzes nodoklis.

1. **Atbilde:**

Iepirkumu komisija nolemj grozīt nolikuma 8.1.2.punktu, nolikuma pielikuma Nr.7 “Iepirkuma priekšmeta I daļa, Dabasgāzes cena” un “Iepirkuma priekšmeta II daļa, Dabasgāzes cena”, Vispārīgās vienošanās (I daļa) un II daļa 3.4., 3.5., 3.6. punktu, Vispārīgās vienošanās I un II daļas pielikumā pievienoto Pieteikumu dalību cenu aptaujā izsakot tos jaunā redakcijā.

Izteikt Nolikuma 8.1.2.punktu šādā redakcijā:

“8.1.2. Piedāvājuma cenā **iekļaujot** **-** līguma izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksu par pārvades sistēmas pakalpojumu – pārvades jaudu un **neiekļaujot –** izmaksas parsadales sistēmas pakalpojumiem, maksu par pārvades sistēmas pakalpojumu – izejas punktu Latvijas lietotāju apgādei, akcīzes nodokli.

Izteikti nolikuma pielikuma Nr.7 “Iepirkuma priekšmeta I daļa, Dabasgāzes cena” un “Iepirkuma priekšmeta II daļa, Dabasgāzes cena” šādā redakcijā:

**Iepirkuma priekšmeta I daļai** – saskaņā ar *Pielikumu Nr.6* “Objektu saraksts dabasgāzes piegādei”:

|  |  |  |
| --- | --- | --- |
| **Dabasgāzes  cena:** **Iekļaujot -** līguma izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksu par pārvades sistēmas pakalpojumu – pārvades jaudu.**Neiekļaujot -**  izmaksas parsadales sistēmas pakalpojumiem , maksu par pārvades sistēmas pakalpojumu– izejas punktu Latvijas lietotāju apgādei, akcīzes nodokli | **Mērvienība** | **EUR, bez PVN***(Jānorāda piedāvātā cena EUR bez PVN ar precizitāti 5 (piecas) zīmes aiz komata)* |
| 1 kWh  |  |

**Iepirkuma priekšmeta II daļai** – Latvijas Ģeotelpiskās informācijas aģentūrai, kas atrodas Ojāra Vācieša ielā 43, Rīgā, LV-1004:

|  |  |  |
| --- | --- | --- |
| **Dabasgāzes  cena:** **Iekļaujot -** līguma izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksu par pārvades sistēmas pakalpojumu – pārvades jaudu.**Neiekļaujot -**  izmaksas parsadales sistēmas pakalpojumiem , maksu par pārvades sistēmas pakalpojumu– izejas punktu Latvijas lietotāju apgādei, akcīzes nodokli | **Mērvienība** | **EUR, bez PVN***(Jānorāda piedāvātā cena EUR bez PVN ar precizitāti 5 (piecas) zīmes aiz komata)* |
| 1 kWh  |  |

Izteikt Vispārīgās vienošanās I un II daļas 3.4. punktu šādā redakcijā:

“3.4. Tirgotāja Preces vienības cenā iekļauts Vienošanās izpildei nepieciešamās balansēšanas pakalpojuma izmaksas, dabasgāzes uzglabāšanas izmaksas un maksa par pārvades sistēmas pakalpojumu – pārvades jaudu”.

Izteikt Vispārīgās vienošanās I un II daļas 3.5. punktu šādā redakcijā:

“3.5. Tirgotāja Preces vienības cenā nav iekļautas izmaksas parsadales sistēmas pakalpojumiem, maksa par pārvades sistēmas pakalpojumu– izejas punktu Latvijas lietotāju apgādei, akcīzes nodokli”.

Izteikt Vispārīgās vienošanās I un II daļas 3.6. punktu šādā redakcijā:

“3.6. Papildus Lietotājs samaksā Tirgotājam akcīzes nodokli, pievienotās vērtības nodokli, kā arī par saņemtajiem sadales sistēmas pakalpojumiem un par pārvades sistēmas pakalpojumu – izejas punktu Latvijas lietotāju apgādei.”

Izteikt Vispārīgās vienošanās I un II daļas pielikumā pievienoto Pieteikumu dalību cenu aptaujā šādā redakcijā:

|  |  |  |
| --- | --- | --- |
| **Dabasgāzes  cena:****Iekļaujot -**  līguma izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksu par pārvades sistēmas pakalpojumu – pārvades jaudu.**Neiekļaujot -**  izmaksas parsadales sistēmas pakalpojumiem , maksu par pārvades sistēmas pakalpojumu– izejas punktu Latvijas lietotāju apgādei, akcīzes nodokli. | **Mērvienība** | **EUR, bez PVN** |
| 1 kWh |  |

1. **Jautājums:**

 [2] Nolikumam pievienotās Vispārīgās Vienošanās (I daļa) un Vispārīgās Vienošanās (II daļa) 4.12.punktā ir noteikts, ka *“Līguma pieteikums tiek parakstīts no Lietotāja puses tikai pēc tam, kad Tirgotājs ir iesniedzis Līguma izpildes nodrošinājumu”.* Vispārīgās Vienošanās (I daļa) 10.14.punktā minēts, ka Vispārīgās vienošanās (I daļa) pielikumā ir pievienots līguma izpildes bankas garantijas paraugs, kā arī pirmā pieprasījuma beznosacījumu līguma izpildes nodrošināšanas polises paraugs. Vēršam Pasūtītāja uzmanību, ka Nolikumā un tam pievienotajos dokumentos nav atrodamas prasības, kādām jāatbilst pretendentu iesniegtajiem līguma izpildes nodrošinājumiem gadījumos, kad saskaņā ar Vispārīgās vienošanās prasībām šī garantija būtu jāiesniedz. Ievērojot minēto, lūdzam papildināt Nolikumu ar skaidrojumu, kāda satura līguma izpildes garantija un par kāda apmēra summu pretendentiem būtu jāiesniedz Vispārīgās Vienošanās (I daļa) un Vispārīgās Vienošanās (II daļa) 4.12.punktā paredzētajā gadījumā.

1. **Atbilde:**

Izslēgt no Vispārīgas vienošanās I un II daļas 4.12.punkta vārdus “Līguma pieteikums tiek parakstīts no Lietotāja puses tikai pēc tam, kad Tirgotājs ir iesniedzis Līguma izpildes nodrošinājumu”.

Izslēgt no Vispārīgās vienošanās I daļas 10.14.punkta vārdus “Pielikums Nr.5 – līguma izpildes bankas garantijas paraugs, uz 1 (vienas) lapas” un “Pielikums Nr.6 – pirmā pieprasījuma beznosacījumu līguma izpildes apdrošināšanas polises paraugs, uz 2 (divām) lapām”.

 Ņemot vērā, ka iepirkuma procedūras dokumentos ir veikti grozījumi, iepirkuma komisija nolemj pagarināt piedāvājumu iesniegšanas termiņu līdz 2019.gada 04.februārim plkst. 14.00, publicējot paziņojumu par izmaiņām Iepirkumu uzraudzības biroja tīmekļa vietnē.

 Atklāta konkursa nolikuma 4.1. punktā aizstāt skaitļus un vārdu „2019.gada 23.janvāris plkst.14.00” ar skaitļiem un vārdu “2019.gada 04.februāris plkst.14.00” attiecīgajā locījumā.